Čiudiškių tvenkinys

Čiudiškių tvenkinys – tvenkinys Lietuvoje, Prienų rajone, 7 km į šiaurės vakarus nuo Prienųhttp://ezerai.vilnius21.lt/ciudiskiu-v7231.html. Sudarytas užtvenkus Šventupės upę (Jiesios intakas) 8,8 km nuo jos žiočių. Tvenkinio ilgis iš pietų į šiaurę – 0,36 km, plotis – iki 0,27 km. Altitudė 66 m. 1966 m. įrengus tvenkinį jo plotas buvo 8,3 ha, tačiau sekli pietinė tvenkinio dalis per dešimtmečius virto apie 3 ha pelke. Krantai žemi, išskyrus šiaurinį, apaugę mišku. Rytinėje pakrantėje plyti dirbami laukai. Rytuose iš tvenkinio išteka upelis į žuvininkystės ūkio tvenkinius. Šalia įsikūręs Čiudiškių kaimas. Tvenkinio užtvanka eina kelias .

 Šaltiniai 

 Tvenkinių katalogas. Aplinkos apsaugos ministerija. Kaunas, 1998

Kategorija:Prienų rajono tvenkiniai